Diari Oficial de la Generalitat Valenciana


Sumari del DOGV 8789, del 15-04-2020 (2020/2274)

Notificació de la sentència dictada en el procediment ordinari número 115/2019.
-------------------------------------------------------------------------------

### Dades del document

Número de DOGV
:   8789

Data del DOGV
:   15-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2274


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 115/2019. [2020/2274]  
De: Susan Mary Sharp  
Procurador: Sergio Llopis Aznar  
Contra: Mario Babik  
  
En les actuacions de procediment ordinari 115/2019 seguit a instàncies de Susan Mary Sharp contra Mario Babik s'ha dictat sentència, l'encapçalament i la part dispositiva de la qual literalment són com segueix:   
  
«Sentència número 46/2020  
València, 21 de febrer de 2020.  
Vistes per mi, David Jericó Sobrevela, magistrat-jutge del Jutjat de Primera Instància número 22 de València i el seu partit judicial, les presents actuacions de procediment ordinari número 115/2019, seguides a instàncies del procurador dels tribunals Sergio Llopis Aznar, en nom i representació de Susan Mary Sharp, contra Mario Babik, les actuacions de les quals versen sobre els següents,  
Dispositiva  
Estime la demanda interposada en nom de Susan Mary Sharp contra Mario Babik, declare resolt el contracte d'opció de compra de data 6 de maig de 2016 subscrit entre l'actora i el demandat respecte del bé immoble a què es refereix la demanda i declare el dret de l'actora a quedar indemnitzada amb la totalitat de les quantitats entregades pel demandat fins al moment del requeriment; com a pena convencional per l'incompliment, condemne el demandat a sotmetre's a les declaracions anteriors i al pagament de les costes judicials.  
  
Manera d'impugnació: mitjançant recurs d'apel·lació davant l'Audiència Provincial de València (article 455 LECn).  
El recurs s'interposarà per mitjà d'escrit presentat en aquest jutjat en el termini de vint dies hàbils comptats des de l'endemà de la notificació, haurà d'esmentar la resolució apel·lada, els pronunciaments que impugna (article 457.2 LECN) i les al·legacions en la qual basa la seua impugnació, juntament amb la consignació del corresponent depòsit. De conformitat amb la disposició addicional 15a de la LOPJ, perquè siga admés a tràmit el recurs d'apel·lació contra aquesta resolució, haurà de constituir un depòsit de cinquanta euros que li serà tornat només en el cas que el recurs siga estimat.  
Aquesta és la meua sentència, que pronuncie, mane i signe.»  
  
Publicació. L'anterior sentència ha sigut donada, llegida i publicada pel jutge que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe, a València, el 21 de febrer de 2020.  
I atés que es desconeix el parador d'aquest demandat, Mario Babik, s'expedeix el present edicte a fi que li servisca de notificació de forma deguda.  
  
València, 21 de febrer de 2020.- La lletrada de l'Administració de justícia: María Dolores Crespín Jiménez.